सरकारी आंकड़ों के अनुसार, देश में गरीबी का अनुपात 2011-12 में घटकर 21.9 % हो गया जो कि 2004-05 में 37.2 % था। 2011-12 में गांवों में गरीबी की रेखा अनुमानत: 816 रुपए प्रति व्यक्ति और शहरों में 1,000 रुपए प्रति व्यक्ति थी। इसका मतलब है कि शहरों में 33.33 रुपए प्रतिदिन और गांवों में 27.20 रुपए प्रतिदिन खर्च करने वाले व्यक्ति गरीब नहीं हैं। इस रिपोर्ट पर ऑक्सफैम इंडिया की सीईओ निशा अग्रवाल ने कहा, ''सरकार के लिए यह आसान जीत होगी। 65 सबसे अमीर लोगों पर डेढ़ प्रतिशत का प्रॉपर्टी टैक्स लगाने से 9 करोड़ लोग सम्मान और गरीबी मुक्त जीवन जी सकेंगे।''